
Mora li čovjek poslije kupanja uzeti ***[abdest](https://pitajucene.com/search/Abdest/questions/ "Pretraži pitanja o abdestu")***?


* 
* 
* 
* 
* 
* 
* 

 
Mora li čovjek poslije kupanja uzeti abdest?

Poslije gusula ne treba uzeti ***[abdest](https://pitajucene.com/search/Abdest/questions/ "Pretraži pitanja o abdestu")***, na osnovu Allahovih, džellešanuhu, riječi: “O vjernici, kad hoćete da ***[namaz](https://pitajucene.com/search/Namaz/questions/ "Pretraži pitanja o namazu")*** obavite, lica svoja i ruke svoje do iza lakata operite – a dio glava svojih potarite – i noge svoje do iza članaka. A ako ste džnunupi, onda se okupajte…” (El-Maida, 6). Naime, Sveznajući Allah naredio je da se čovjek koji je džunup okupa prije namaza, ne spomenuvši uzimanje abdesta u pogledu njega, što ukazuje da je kupanje dovoljno. Dokaz za ovu tvrdnju jesu i Resulullahove, sallallahu alejhi ve sellem, riječi upućene Ummu Selemi, radijallahu anha: “Dovoljno ti je da kosu izmiješ s tri šake vode i da zatim opereš cijelo tijelo, pa ćeš biti čista” (Muslim). Aiša, radijallahu anha, kazuje: “Božiji ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, nije uzimao abdest poslije gusula” (Et-Tirmizi). ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** b. el-Arebi, rahimehullah, zapisao je sljedeće: “Islamski učenjaci jednoglasni su u mišljenju da abdest potpada pod gusul…” Ali ipak, treba znati da se mora uzeti abdest ako se okupa čisto radi rashlađivanja. I mora se uzeti abdest, poslije gusula, ako se u toku kupanja učini nešta što kvari abdest. A Gospodar tvoj najbolje zna.


Odgovorio: *****[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")*****


